Thomas Davies Lloyd

Roedd Syr Thomas Davies Lloyd,  Barwnig Cyntaf (24 MaiMae'r ffynonellau yn gwahaniaethu ar union ddyddiad ei eni; bu tua 19-24 Mai. Mae'r Cambrian News yn honni bod plât ar ei arch yn dweud 24 Mai  1820 – 21 Gorffennaf 1877) yn filwr, yn dirfeddiannwr ac yn wleidydd Rhyddfrydol o Gymru ac yn Aelod Seneddol Bwrdeistref a Sir Aberteifi.Y Bywgraffiadur ar lein LLOYD , Syr THOMAS DAVIES (1820 - 1877)  adalwyd 19 Rhagfyr 2015

Bywyd personol
bawd|Adfeilion Plas Bronwydd - geograph.org.uk - 722655
Roedd Lloyd yn fab i Thomas Lloyd, Bronwydd, Uchel Siryf Ceredigion ym 1814, ac Anne merch John Thomas, Llwydcoed, Caerfyrddin.

Cafodd ei addysgu yn Ysgol Harrow a Choleg Eglwys Crist, Rhydychen.

Ym 1844 priododd Henrietta Mary, merch George Reid, Friendship Estates, Jamaica, Llywodraethwr Madras; bu iddynt un mab.

Gyrfa
Ym 1840 ymunodd a chatrawd y Light Dragoon gan wasanaethu yng Nghanada. Ym 1845, ar farwolaeth ei dad, dychwelodd i Gymru i reoli ei ystâd.Cylchgronau Cymru ar-lein National Library of Wales journal  -  Cyf. 23, rh. 4 Gaeaf 1984 Bronwydd and Sir Thomas Lloyd  adalwyd 19 Rhagfyr 2015

Gyrfa gyhoeddus
bawd|Meincnod â'r blaenlythrennau T D LL ar garreg derfyn yng Nghasnewydd-bach

Ar farwolaeth ei dad daeth Lloyd yn 24ain Barwn Mers Cemais, a oedd yn caniatáu iddo gynnal Cwrt Lît a Chwrt Barwn yn ei Fers, er heb lawer o awdurdod erbyn iddo etifeddu'r teitl. Fel Barwn Cemais roedd Lloyd yn gyfrifol am guro'r ffiniau a phenodi Maer Casnewydd-bach. Gwariodd ffortiwn ar adnewyddu Castell Casnewydd-bach fel cader i'w barwniaeth ac ar geisio cael ei godi'n farwn go iawn gyda sedd yn Nhŷ'r Arglwyddi, ond heb lwyddiant; ond fe'i codwyd yn farwnig ym 1863.Leslie Baker-Jones (2005) The Wolf and the Boar : The Lloyds of Bronwydd, Cardiganshire - Lords Marcher of Cemais ISBN10 0955091608

Gwasanaethodd fel Uchel Siryf Sir Aberteifi 1850-1851.GENUKI Members of Parliament for Cardiganshire, and Cardigan  adalwyd 19 Rhagfyr 2015

Cafodd ei ethol fel Aelod Seneddol Rhyddfrydol etholaeth Sirol Aberteifi ym 1865 gan wasanaethu hyd at 1868 pan benderfynodd sefyll ar gyfer etholaeth Bwrdeistref Aberteifi. Ym 1874 ymneilltuodd o'r senedd gan ildio ei le i David Davies, Llandinam

Marwolaeth
Bu farw ym Mhlas Bronwydd, ei gartref, a rhoddwyd ei weddillion i orffwys yng nghladdgell y teulu yn Eglwys Llangynllo. Olynwyd ef yn y Farwnigaeth  ac Arglwyddiaeth Cemaes gan ei unig fab, Marteine O M Lloyd.

Cyfeiriadau

Categori:Aelodau Seneddol y Deyrnas Unedig
Categori:Genedigaethau 1820
Categori:Gwleidyddion y 19eg ganrif o Gymru
Categori:Marwolaethau 1877
Categori:Rhyddfrydiaeth